Държавен вестник, бр. 82, 2015 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  82
8. в случаите на непредвиден и продъл-
жителен престой на превозното средство се 
прилагат, доколкото е възможно, мерките за 
физическа защита по глава трета, съответни 
на категорията на ядрения материал и на 
проектната заплаха.
Раздел II
Организация на физическата защита при 
превоз на ядрен материал
Чл. 59. (1) За осигуряване на физическата 
защита при превоза заявителят на разрешение 
за превоз на ядрен материал изготвя план за 
сигурност.
(2) Планът по ал. 1 задължително съдържа:
1. вида, изотопния състав, количеството и 
активността на ядрения материал;
2. данни за изпращача, получателя и пре-
возвача;
3. график и варианти за маршрутите на 
превоза по време и място на товарене, разто-
варване, евентуално претоварване и планиран 
престой;
4. разпределението на задачите и отговор-
ностите по осигуряване на физическата защита 
на ядрения материал при превоза;
5. отговорните лица за физическата защита;
6. силите и средствата за физическа защита, 
включително сили за реагиране, съответстващи 
на проектната заплаха;
7. вида на превозните средства;
8. организацията на комуникациите между 
техническия персонал, персонала за физиче-
ската защита, получателя и изпращача;
9. процедурите за действие и взаимодейст-
вие, както и за информиране и оповестяване 
при извънредни ситуации.
(3) Маршрутите на превоза, графиците за 
тяхното осъществяване и редът за обмен на 
информация по ал. 2 се обособяват като при-
ложения към плана и се предоставят и ползват 
само от лицата, които организират, извършват, 
осигуряват или контролират физическата за-
щита на превоза.
(4) Информацията за планираните и из-
вършваните превози се предава по защитени 
комуникационни канали.
(5) Планът по ал. 1 се съгласува с ДАНС 
и с компетентните органи на МВР.
(6) Съгласуваният план е част от докумен-
тите, придружаващи заявлението за издаване 
на разрешение по чл. 15, ал. 4, т. 7 ЗБИЯЕ.
Чл. 60. (1) При всеки превоз на ядрен 
материал титулярят на разрешение определя 
отговорно длъжностно лице по физическата 
защита на превоза и му предава:
1. писмени инструкции относно действията 
на персонала при нормални условия и при 
извънредни ситуации;
2. списък на лицата, имащи право на достъп 
до ядрения материал по време на превоза;
3. списък на лицата, които ще приемат 
ядрения материал, номерата на личните им 
документи и друга информация, позволяваща 
на персонала на изпращача, участващ в пре-
даването, еднозначно да установи правото на 
получателя да получи товара;
4. план за действие при извънредни ситуации.
(2) Отговорното длъжностно лице по фи-
зическата защита на превоза:
1. преди натоварването на ядрения мате-
риал и преди началото на превоза организира 
извършването на претърсване на превозното 
средство за наличието на странични устройства, 
предмети или неправомерна намеса, които мо-
гат пряко или косвено да създадат опасност за 
ядрения материал или за превозното средство;
2. непрекъснато наблюдава и анализира 
обстановката за наличието на промени или 
обстоятелства, представляващи опасност за 
сигурността на ядрения материал или на пер-
сонала, участващ в превоза;
3. оценява степента на възникналата опас-
ност или заплаха за ядрения материал;
4. уведомява за опасността персонала, 
участващ в превоза, а при необходимост – и 
центъра за транспортен контрол;
5. ръководи персонала за физическа защита 
съгласно инструкциите за действие при нор-
мални условия и при извънредни ситуации.
Чл. 61. (1) За всяко превозване на ядрен 
материал титулярят на разрешението за превоз 
създава център за транспортен контрол.
(2) За времето на превозване в центъра за 
транспортен контрол работи оперативна група, 
включваща персонал на превозвача и полу-
чателя, и при необходимост – на Агенцията, 
ДАНС и на компетентните органи на МВР.
(3) Оперативната група по ал. 2 изпълнява 
следните задачи:
1. следи за местонахождението на товара 
във всеки момент на превоза;
2. контролира обстановката при превоза 
от гледна точка на физическата защита и при 
необходимост променя маршрута и графика 
за изпълнението му;
3. поддържа непрекъсната двустранна връз-
ка с превозвача, с отговорното длъжностно 
лице по физическата защита на превоза, със 
съпровождащите товара лица и със силите за 
реагиране;
4. уведомява незабавно отговорното длъж-
ностно лице по физическата защита на превоза 
при възникване на опасност.
Раздел III
Изисквания за физическа защита при превоз 
на ядрен материал от категории I, II и III
Чл. 62. Всички лица, имащи отношение 
към организацията, планирането и осъщест-
вяването на превоза, трябва да отговарят на 
изискванията на чл. 116, ал. 3 ЗБИЯЕ.